钦定古今图书集成/理学汇编/学行典/第006卷 > 《刘甥瑾字序》前人
## 钦定古今图书集成/理学汇编/学行典/第006卷 > 《刘甥瑾字序》前人

古之君子，学以为己，非求人知也。故从师亲友以求
先王之道，心思口讲而躬行之，既自得于己矣，而谦
虚晦默，若无有焉。今之人则反是。是以譬之古之君
子，如抱美玉而深藏不市，后之人则以石为玉而又
衒之也。刘甥瑾以父命来求字，予字之曰“怀甫”，告之
以古人之意，瑾也勉旃，毋以石为玉而又衒之也。